Document ID: /roh_data/filtered/fineweb-2-filterrobots_roh.jsonl.gz/10053

Alexander Bolshunov gudogna il classament final dal Tour de ski. En l'ultima cursa sin l'Alpe Cermis è il Russ vegnì segund davos ses cumpatriot Denis Spitsov. Segund en il classament final dal tour vegn Maurice Manificat da la Frantscha avant Denis Spitsov.
Dario Cologna è tar l'ultima etappa vegnì 17avel e terminescha il Tour sco meglier Svizzer sin plaz 8. Pli svelt Svizzer sin la Alpe Cermis è stà questa dumengia Roman Furger. El è stà in pèr secundas pli svelt che Dario Cologna, ed è uschia vegnì 14avel en l'ultima etappa e 29avel en il classement final.
Victoria istorica da Jessica Diggins
Jessica Diggins scriva istorgia dal Tour de Ski. L'Americana gudogna sco emprima betg-europeana la cursa da pliras etappas. Sin l'ascensiun a l'Alpe Cermis n'ha la passlunghista da 29 onns mussà nagina flaivlezza ed è vegnida segunda en l'ultima cursa – ed ha uschia gudagnà il classament general.
La Svizra Nadine Fähndrich ha pudì defender il plaz 11. Laurien van der Graaff ha terminà il Tour de ski sin plaz 35.